als_Latn dik_Latn sag_Latn
Qytetarët që kanë pasur borxhe për energji elektrike, tatim në pronë dhe dogana deri në vitin 2008, nuk do të paguajnë asnjë cent.
Me këtë rast, kryeministri i Kosovës, Isa Mustafa, ka thënë se falja e borxheve do të jetë një stimulimin për ekonominë vendore.
Po ashtu, në mbledhjen e sotme të qeverisë është debatuar kërkesa për të dërguar një njësi të FSK-së në një operacion humanitar në Shqipëri.
Por, kjo procedurë duhet të aprovohet nga presidentja e vendit.
Pos këtyre temave, ekzekutivi ka shqyrtuar edhe disa propozim vendime për çështje të ndryshme, ndërsa është folur edhe për koncept dokumentin për parandalimin e pastrimit të parave dhe financimit të terrorizmit.
Pas mbledhjes së Qeverisë, në një konferencë për media, Ministri i Financave, Avdullah Hoti tha se janë pajtuar që të formojnë një komision për të falur të gjitha borxhet e bizneseve dhe të qytetarëve ndaj konpanive publike, si ATK, dogana, shërbime elektronike, deri më 31 dhjetor 2008.
“U pajtuam që të formojmë një Komision i cili do të shqyrtoj mundësinë për faljen e të gjitha borxheve që bizneset dhe qytetarët e Kosovës kanë ndaj institucioneve të Kosovës dhe ndërmarrjeve publike deri më 31 dhjetor 2008. Viti 2008 është vit i ndryshimeve të mëdha që kanë ndodhur në Republikën e Kosovës, sic është shpallja e Pavarësisë, aprovimi i Kushtetutës, prandaj ne po shohim të nevojshme që ta kemi një fillim të ri edhe me Qeverinë e re si dhe të kemi një shkëputje prej të kaluarës dhe të merremi me të ardhmen. Ne kemi bërë vlerësimet paraprake për borxhet që bizneset dhe qytetarët kanë ndaj ATK-së, Doganave, tatimit në pronë dhe borxheve ndërmarrjeve publike në energji, në ujë, në mbeturina dhe në ngrohje”, tha ministri i Financave Avdullah Hoti.
Ai theksoi se komisioni i formuar për këtë çështje në afat prej një muaji do të bëj vlerësimin e këtyre borxheve, do të raportoj para qeverisë dhe pastaj do të vijojnë me procedurat për ta legalizuar këtë vendim.
als_Latn als_Latn als_Latn als_Latn als_Latn als_Latn als_Latn als_Latn